Document ID: 32014R0968

VYKONÁVACIE NARIADENIE KOMISIE (EÚ) č. 968/2014
z 12. septembra 2014,
ktorým sa mení vykonávacie nariadenie Komisie (EÚ) č. 170/2013, ktorým sa ustanovujú prechodné opatrenia v sektore cukru z dôvodu pristúpenia Chorvátska
EURÓPSKA KOMISIA,
so zreteľom na Zmluvu o pristúpení Chorvátska,
so zreteľom na Akt o pristúpení Chorvátska (1), a najmä na jeho články 41 a 16 v spojení s bodom 4 oddielu 3 písm. a) jeho prílohy IV,
keďže:
(1)
Vykonávacím nariadením Komisie (EÚ) č. 170/2013 (2) sa ustanovujú prechodné opatrenia v sektore cukru z dôvodu pristúpenia Chorvátska k Únii. Oddiel 2 kapitoly II uvedeného nariadenia sa zaoberá stanovením nadbytočných množstiev cukru nachádzajúceho sa v Chorvátsku a jeho stiahnutím z trhu ku dňu pristúpenia tejto krajiny. Vymedzujú sa v ňom predovšetkým lehoty na stanovenie nadbytočných množstiev cukru a ich stiahnutie z trhu, ako aj lehoty, dokedy majú identifikované hospodárske subjekty v Chorvátsku predložiť dôkazy o stiahnutí týchto množstiev z trhu. Stanovujú sa v ňom aj referenčné obdobia, ktoré sa majú použiť pri výpočte poplatkov pre Chorvátsko v prípade, že sa nadbytočné množstvá cukru nestiahnu z trhu.
(2)
Vykonávacím nariadením Komisie (EÚ) č. 50/2014 (3) sa predĺžili lehoty vymedzené vo vykonávacom nariadení (EÚ) č. 170/2013, pokiaľ ide o stanovenie nadbytočných množstiev cukru vzhľadom na čas potrebný na dôkladnú analýzu informácií poskytnutých Chorvátskom a na diskusiu s týmto členským štátom, s cieľom zabezpečiť správne uplatňovanie kapitoly II oddielu 2 vykonávacieho nariadenia (EÚ) č. 170/2013. S prihliadnutím na ďalšie informácie poskytnuté Chorvátskom je zrejmé, že predĺženie lehôt stanovené vo vykonávacom nariadení (EÚ) č. 50/2014 nie je dostatočné, a preto je potrebné predmetné lehoty ešte predĺžiť.
(3)
Vykonávacie nariadenie (EÚ) č. 170/2013 by sa preto malo zodpovedajúcim spôsobom zmeniť.
(4)
Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,
PRIJALA TOTO NARIADENIE:
Článok 1
Vykonávacie nariadenie (EÚ) č. 170/2013 sa mení takto:
1.
V článku 7 ods. 1 sa dátum „k 30. septembru 2014“ nahrádza dátumom „k 31. decembru 2014“.
2.
V článku 9 ods. 1 sa dátum „do 30. júna 2015“ nahrádza dátumom „do 30. septembra 2015“.
3.
Článok 10 sa mení takto:
a)
dátum „do 30. júna 2015“ sa nahrádza dátumom „do 30. septembra 2015“;
b)
dátum „k 29. februáru 2016“ sa nahrádza dátumom „k 31. máju 2016“.
4.
Článok 11 sa mení takto:
a)
v odseku 1 sa dátum „k 30. septembru 2015“ nahrádza dátumom „k 31. decembru 2015“;
b)
v odseku 2 štvrtom pododseku sa dátum „do 30. júna 2015“ nahrádza dátumom „do 30. septembra 2015“.
5.
Článok 12 sa mení takto:
a)
v odseku 1 sa dátum „do 31. októbra 2015“ nahrádza dátumom „do 31. januára 2016“;
b)
odsek 2 sa mení takto:
i)
v prvom pododseku sa dátum „do 30. júna 2015“ nahrádza dátumom „do 30. septembra 2015“;
ii)
v druhom pododseku sa dátum „k 29. februáru 2016“ nahrádza dátumom „k 31. máju 2016“;
iii)
v treťom pododseku sa dátum „k 31. decembru 2015“ nahrádza dátumom „k 31. marcu 2016“.
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 12. septembra 2014

Labels: 17
6
12
18
15